《登鼓山寺》
明代·郑阎

冠盖临清境，攀跻契夙心。悬崖宜远望，邃谷恣幽寻。

石径苍苔合，珠林古木阴。断烟行处湿，落叶坐来深。

秋色连云暝，钟声与日沈。不知沧海外，谁伴羽仙吟。

作者简介：福建闽县人，字公望。郑关弟。永乐十年进士。授安陆州学正，改无为州，官至广信教授。性质直刚毅，嫉恶不少假借。居官三十年，囊无余资。博通经史医历，能诗善画，有《抑斋集》。